CELEX: 62015TN0080
Language: sk
Date: 2015-02-19 00:00:00
Title: Vec T-80/15 P: Odvolanie podané 19. februára 2015: Luigi Macchia proti uzneseniu Súdu pre verejnú službu z 12. decembra 2014 vo veci F-63/11 RENV, Macchia/Komisia

20.4.2015   
            
            
               SK
            
            
               Úradný vestník Európskej únie
            
            
               C 127/33
            
         Odvolanie podané 19. februára 2015: Luigi Macchia proti uzneseniu Súdu pre verejnú službu z 12. decembra 2014 vo veci F-63/11 RENV, Macchia/Komisia
   (Vec T-80/15 P)
   (2015/C 127/45)
   Jazyk konania: francúzština
   
      Účastníci konania
   
   
      Odvolateľ: Luigi Macchia (Rím, Taliansko) (v zastúpení: S. Rodrigues a A. Blot, advokáti)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil uznesenie Súdu pre verejnú službu z 12. decembra 2014 vo veci F-63/11 RENV,
            
         
               —
            
            
               v dôsledku toho vyhovel žalobným návrhom, ktoré odvolateľ uvádzal na prvom stupni a teda:
               
                           —
                        
                        
                           vyhlásil žalobu za prípustnú,
                        
                     
                           —
                        
                        
                           najmä:
                           
                                       —
                                    
                                    
                                       zrušil implicitné rozhodnutie generálneho riaditeľa OLAF-u, ako orgánu povereného uzatváraním pracovných zmlúv, z 12. augusta 2010 neobnoviť odvolateľovi zmluvu, ako vyplýva najmä zo skutočnosti, že odvolateľ nedostal odpoveď na žiadosť, ktorú zaslal 12. apríla 2011,
                                    
                                 
                                       —
                                    
                                    
                                       ak to bude potrebné, zrušil rozhodnutie orgánu povereného uzatváraním pracovných zmlúv z 22. februára 2011, ktorým bola zamietnutá sťažnosť odvolateľa podaná podľa článku 90 ods. 2 služobného poriadku,
                                    
                                 
                                       —
                                    
                                    
                                       v dôsledku toho opätovne dosadiť odvolateľa do služby v OLAF-e v rámci predĺženia jeho zmluvy v súlade s požiadavkami služobného poriadku,
                                    
                                 
                     
                           —
                        
                        
                           subsidiárne, a ak by sa nevyhovelo vyššie uvedenej žiadosti o opätovné dosadenie, zaviazal Komisiu na náhradu majetkovej ujmy, ktorú odvolateľ utrpel, pričom táto ujma sa predbežne ex aequo et bono odhaduje ako rozdiel v odmene, ktorú by dostával ako dočasný zamestnanec v OLAF-e a pozícii, ktorú zastáva v súčasnosti (približne 3  000 eur mesačne), a to najmenej po dobu obdobnú, ako bola jeho pôvodná zmluva (štyri roky), pričom v prípade, že by uvedená zmluva bola predĺžená tretí krát, znamenalo by to nárok na zmluvu na dobu neurčitú,
                        
                     
                           —
                        
                        
                           v každom prípade zaviazal žalovanú zaplatiť sumu stanovenú predbežne ex aequo et bono na 5  000 € (päť tisíc eur) ako náhradu nemajetkovej ujmy spolu s úrokmi z omeškania v zákonnej výške až do vyhlásenia rozsudku,
                        
                     
         
               —
            
            
               zaviazať odporkyňu na náhradu všetkých trov konania, vrátane trov odvolacieho konania.
            
         
      Odvolacie dôvody a hlavné tvrdenia
   
   Na podporu odvolania odvolateľ uvádza jediný odvolací dôvod založený na porušení článku 81 rokovacieho poriadku Súdu pre verejnú službu, porušení rozsahu súdnej kontroly Súdu pre verejnú službu, porušení povinnosti odôvodnenia, skreslení skutkových okolností prejednávanej veci a materiálnej nepresnosti údajov v spise Súdu pre verejnú službu.